stanford-oval/wikipedia huggingface dataset:
ทามามะ
ความสัมพันธ์ > ความสัมพันธ์กับนิชิซาว่า โมโมกะ

ทามามะมีความสัมพันธ์กับโมโมกะคือตอนทามามะที่มายังโลกครั้งแรกแล้วกระจายไปตามที่ต่าง ๆ แล้วไปนอนอยู่ใต้ต้นไม้โมโมกะไปเจอเข้าก็เก็บมาให้ที่พักพิงแก่ทามามะโดยไม่ไปแจ้งตำรวจและทามามะก็ดีกับโมโมกะมากแต่เวลาทามามะเรียกโมโมกะจะไม่เรียกว่าโมโมกะแต่จะเรียกโมมจจิเป็นชื่อเล่นของโมโมกะแต่เวลาที่โมโมกะจะสารภาพรักกับฟูยูกิก็ถูกพวกทามามะขัดจังหวะซะนี่เป็นบางครั้งที่โมโมกะจะอัดทามามะจนไม่เหลือสภาพเลยทีเดียวและโมโมกะเก็บทามามะมาไว้ที่คฤหาสน์ก็ไม่ใช่เพราะอะไรอาจเป็นเพราะความสงสารที่เล็กน้อยแต่จริงๆแล้วกะจะเอาทามามะมาเพื่อทำให้ตนเองได้ใกล้ชิดกับฟุยูกิฮินาตะ ฟุยูกิมากขึ้นซึ่งเพราะว่าฟุยูกิชอบเรื่องลึกลับมากเลยจะทำให้ฟุยูกิหันมาสนใจเพราะทามามะก็เป็นหนึ่งในเรื่องลึกลับ(เพราะเป็นมนุษย์ต่างดาวนั่นเอง) แต่โมโมะกะก็รักทามามะมากเวลาที่ทามามะอยากได้อะไรก็จะหามาให้ทุกอย่าง เช่น
ตอนที่ทามาม่ะสอนเด็กคนหนึ่งเล่นฟุตบอลแต่ดันใช้ท่าไม้ตายทามาม่ะแอคแทคจนบอลแตกทำให้ทามาม่ะรอวันที่เด็กคนนั้นกลับมาเอาบอลคืนจนโดโรโระช่วยพาไป
ความสัมพันธ์ > ความสัมพันธ์กับเพื่อน ๆ

ทามามะมีความสัมพันธ์กับเพื่อน ๆ คือบางครั้งจะมีความสัมพันธ์กับพวกนัทสึมิ ฟูยูกิ อากิ โคยูกิทามามะมีศัตรูคือแองโกล มัวร์เวลาที่มัวร์เข้าใกล้สิบโท ทามามะก็จะหึงแตกและบ้าคลั่งทันทีแต่มัวร์ก็ไม่ได้คิดอะไรกับทามามะอย่างเลวร้ายเลยแม้แต่น้อยแต่ทามามะทำทุกอย่างเพื่อให้มัวร์ออกห่างจากสิบโทแต่ก็ไม่สำเร็จทุกครั้งทามามะจึงต้องพยายามต่อไปแต่ความสัมพันธ์กับครอบครัวฮินาตะมีบ้างเวลาที่นัทสึมิเชิญเข้าบ้านก็ทำตัวดี เป็นที่รักของทุกคน(เฉพาะสถานการณ์)
ความสัมพันธ์ > ความสัมพันธ์กับรุ่นพี่

ทามามะไม่ค่อยมีความสัมพันธ์กับรุ่นพี่ เช่น สิบเอกคุรูรุ สิบจัตวาโดโรโระ เพราะทามามะนับถือรุ่นพี่เป็นหัวหน้าจึงไม่ค่อยมีความสัมพันธ์เท่าไหร่แต่กับสิบโทมีมากซะยิ่งกว่าสิ่งอื่นใด แต่ถ้าเป็นความสนิทกับรุ่นพี่โดยยกเว้นเคโรโระแล้วจะไปสนิทกับกีโรโระมากกว่า แต่ทามามะก็คอยช่วยรุ่นพี่เฉพาะเวลาที่ต่อสู้กับศัตรูที่เก่ง ๆ ด้วยเหตุนี้ทามามะจึงไม่ค่อยมีความสัมพันธ์กับรุ่นพี่แต่จะคิดว่ารุ่นพี่เป็นหัวหน้าเป็นคนที่ใหญ่กว่าเราเพราะในทีมเคโรโระทามามะเป็นพลทหารซึ่งถือว่าระดับชั้นเล็กที่สุด
เจมส์ แฮร์ริสัน

| เจมส์ แฮร์ริสัน |
| --- | --- |
เกิด: 27 ธันวาคม ค.ศ. 1936(1936-12-27)
เสียชีวิต: 17 กุมภาพันธ์ ค.ศ. 2025(2025-02-17) (88 ปี) รัฐนิวเซาท์เวลส์ ประเทศออสเตรเลีย
สัญชาติ: ออสเตรเลีย
มีชื่อเสียงจาก: การบริจาคน้ำเลือด
เจมส์ คริสโทเฟอร์ แฮร์ริสัน (อังกฤษ: James Christopher Harrison) ชาวออสเตรเลีย ได้บริจาคเลือดมาแล้วมากกว่า 1,100 ครั้งในตลอดระยะเวลา 60 ปี จนได้รับฉายาว่า The man with golden arm ผ่านการเจาะเลือดมานับไม่ถ้วน
สิ่งที่ทำให้เขาบริจาคเลือดเรื่อยมานั้นเริ่มมาจากแพทย์ได้ตรวจพบว่าเขามีสารภูมิต้านทานชนิดพิเศษอยู่ในเลือด สามารถต่อสู้กับโรคร้ายแรงได้หลายชนิด และเลือดคุณสมบัติพิเศษแบบนี้เป็นที่ต้องการอย่างมากในทางการแพทย์ น้อยคนนักที่จะมี เขาจึงตัดสินใจบริจาคเลือดตั้งแต่นั้นเป็นต้นมา
ชาร์ อัสนาเบิล

| แคสวัล เรม ไดคุน |
| --- | --- |
แคสวัล เรม ไดคุน หรือ ชาร์ อัสนาเบิ้ล
ปรากฏครั้งแรก: UC 0079
ปรากฏครั้งสุดท้าย: uc  0093
ข้อมูลตัวละครในเรื่อง
นามแฝง: เอ็ดเวิร์ด แมส, ชาร์ อัสนาเบิ้ล, ดาวหางแดง, ควาโทร บาจีนา
เผ่าพันธุ์: นิวไทป์
เพศ: ชาย
ตำแหน่ง: ชาร์ อัสนาเบิ้ล
ครอบครัว: น้องสาว อาร์ทีเซีย ซอม ไดคุน
ชาร์ อัสนาเบิ้ล (ญี่ปุ่น: シャア・アズナブル; โรมาจิ: Shā Azunaburu ทับศัพท์จาก Char Aznable) เป็นตัวละครจากเรื่องโมบิลสูทกันดั้ม ให้เสียงพากย์ภาษาญี่ปุ่นโดย ชูอิจิ อิเคดะ เสียงพากย์ภาษาไทยโดย ธนกฤต เจนคลองธรรม เสียงพากย์ภาษาอังกฤษโดย สตีเวน บลูม (โมบิลสูทกันดั้ม เดอะ มูวี่) ไมเคิล คอปซา (การโต้กลับของชาร์)  และ ทอม เอ็ดเวิร์ด (เซต้ากันดั้ม)
ชาร์มีชื่อจริงว่า แคสวัล เรม ไดคุน (ญี่ปุ่น: キャスバル・レム・ダイクン; โรมาจิ: Kyasubaru Remu Daikun ทับศัพท์จาก Casval Rem Deikun) เป็นบุตรชายของ ซีอ้อน ซูม ไดคุน ผู้ก่อตั้งอาณาจักรซีออนซึ่งเชื่อว่าถูกตระกูลซาบี้ลอบสังหาร และมีน้องสาวหนึ่งคนชื่อ อาร์ทีเซีย ซอม ไดคุน (アルテイシア・ソム・ダイクン) ใช้ชื่อปลอมว่า เซล่า มาส (セイラ・マス)
ชื่ออื่น  ที่เป็นที่รู้จัก ได้แก่
เอโดวาร์ มาส (เอ็ดเวิร์ด มาส) (ญี่ปุ่น: エドワゥ・マス; โรมาจิ: Edowau Masu หรือ Edward Mass ในภาษาอังกฤษ)
ควาโทร บาจีน่า (ญี่ปุ่น: クワトロ・バジーナ; โรมาจิ: Kuwatoro Bajīna ทับศัพท์จาก Quattro Bajeena หรือ Quattro Vageena ในภาษาอังกฤษ)
นอกจากนี้ ยังมีสมญาซึ่งเป็นที่รู้จักดีคือ ดาวหางสีแดง หรือดาวหางแดง (The Red Comet)
แหล่งข้อมูลอื่น

ข้อมูลจากคุณคุรุนิ เก็บถาวร 2007-05-11 ที่ เวย์แบ็กแมชชีน
เว็บกันดั้มไม่เป็นทางการ
เว็บทางการของกันดั้ม
กันดั้มดิออริจิน สยามอินเตอร์คอมิกส์
Mahq
ใบหน้าภายใต้หน้ากากของชาร์ (ภาพจากกันดั้ม ภาคการโต้กลับของชาร์
มาลัยสามชาย

| มาลัยสามชาย |
| --- | --- |

ประเภท: ละครโทรทัศน์
เขียนโดย: บทประพันธ์ : ว.วินิจฉัยกุล บทโทรทัศน์ : ปราณประมูล
กำกับโดย: ผอูน จันทรศิริ
แสดงนำ: พิยดา จุฑารัตนกุล ภูธเนศ หงษ์มานพ สหรัถ สังคปรีชา ยุกต์ ส่งไพศาล อรจิรา แหลมวิไล
บรรยายโดย: สุชาร์ มานะยิ่ง
ดนตรีแก่นเรื่องเปิด: มาลัยสามชาย
ดนตรีแก่นเรื่องปิด: แค่คำคำเดียว
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 45 ตอน
การผลิต
ผู้อำนวยการผลิต: ถกลเกียรติ วีรวรรณ
ผู้อำนวยการสร้าง: นิพนธ์ ผิวเณร ถกลเกียรติ วีรวรรณ
ความยาวตอน: 60 นาที
บริษัทผู้ผลิต: เดอะ วัน เอ็นเตอร์ไพรส์
ออกอากาศ
เครือข่าย: ททบ.5 เอชดี
ออกอากาศ: 21 กันยายน พ.ศ. 2553 – 7 ธันวาคม พ.ศ. 2553
มาลัยสามชาย เป็นละครดราม่าย้อนยุคของเอ็กแซ็กท์และซีเนริโอ (เดอะ วัน เอ็นเตอร์ไพรส์) สร้างจากบทประพันธ์ของว.วินิจฉัยกุล บทโทรทัศน์โดยปราณประมูล ควบคุมบทโทรทัศน์โดยศิริลักษณ์ ศรีสุคนธ์ กำกับการแสดงโดยผอูน จันทรศิริ อำนวยการผลิตโดยนิพนธ์ ผิวเณรและถกลเกียรติ วีรวรรณ นำแสดงโดยพิยดา จุฑารัตนกุล, ภูธเนศ หงษ์มานพ, สหรัถ สังคปรีชา, ยุกต์ ส่งไพศาล และอรจิรา แหลมวิไล มีการสร้างเป็นละครโทรทัศน์ ในปี พ.ศ. 2553 ออกอากาศทุกวันจันทร์-พฤหัสบดี เวลา 20.25 น. - 21.25 น. ทางททบ.5 เอชดี ออกอากาศครั้งแรกวันที่ 21 กันยายน พ.ศ. 2553
นักแสดง

| ตัวละคร | นักแสดงหลัก |
| --- | --- |
ลอออร (ละออ): พิยดา จุฑารัตนกุล
ยศ: ภูธเนศ หงษ์มานพ
เทพ: สหรัถ สังคปรีชา
เจ้าดิเรกรุจ: ยุกต์ ส่งไพศาล
ทองไพรำ: อรจิรา แหลมวิไล
ศักดิ์: พงศ์สิรี บรรลือวงศ์
สมิตา: วรรณรท สนธิไชย
นรินทร์: วิธวัฒน์ สิงห์ลำพอง
รุ้งระวี: พิชญา เชาวลิต
คะนอง: ภูริ หิรัญพฤกษ์
ใบ: อาณัตพล ศิริชุมแสง
จรวย: จารุณี สุขสวัสดิ์
เจ้าคุณนราภิบาล: จักรกฤษณ์ อำมรัตน์
ประยงค์: มยุริญ ผ่องผุดพันธ์
ท่านผู้หญิงพัน: กาญจนา จินดาวัฒน์
ลิ้ม: รัญญา ศิยานนท์
เจิดจันทร์: ปวีณ์สุดา จันทร์เกษ
ฟู: อริศรา วงษ์ชาลี
วิศาล: รุ่งเรือง อนันตยะ
ทองหยด: เฟี้ยว์ฟ้าว สุดสวิงริงโก้
ประยูร: ปวีณา ชารีฟสกุล
อรรถ: ณพสิทธิ์ เที่ยงธรรม
คุณหญิงพยอม: วาสิฏฐี ศรีโลฟุ้ง
มณี: พชร แก้วเพชร
สุทธิ์: ราชวัติ ขลิบเงิน
บุศย์: กฤตนาท พัฒนถาบุตร
เจ้าคุณวรพันธ์: วิวัฒน์ ผสมทรัพย์
คุณหญิงประไพ: ปาริชาต รักมาก
พูน: เมตตา รุ่งรัตน์
ยศ (วัยเด็ก): ชลากฤษ นาทวรกานต์
ลอออร (วัยเด็ก): ปนัดดา สาระผล
สมิตา (วัยเด็ก): สุพิชชา มงคลจิตตานนท์
เดช: สุทธินันท์ เทียนสุวรรณ
แดง: นันท์พิเชฐ วงศ์ชนกศิริกุล
ต้อย: ฐปนพัฒน์ วงศ์ชนกศิริกุล
ตัวละคร: นักแสดงรับเชิญ
เสด็จพระองค์หญิง: ศศิกานต์ อภิชาตวรศิลป์
สราญ: ดารัณ บุญยศักดิ์
ไฮ้: พศิน เรืองวุฒิ
ท่านผู้หญิงอุ่น: ทัศน์วรรณ เสนีย์วงศ์ ณ อยุธยา
เจ้าพระยาพลาธร: สมภพ เบญจาธิกุล
คุณหญิงศรีสรราช: นีรนุช ปัทมสูต
ความแตกต่างในทีเซอร์แรก และละคร

ในทีเซอร์ เทพจะถูกทองไพรำยั่วยวน แต่ในละคร ทองไพรำไม่แสดงความสนใจในตัวเทพ
ช่วงแนะนำตัวละคร จะมีชื่อเก็จมณี พิชัยรณรงค์สงคราม ร่วมแสดงด้วยซึ่งรับบทเป็น สราญ แต่เนื่องจากป่วยด้วยโรคกระดูกสะโพกอักเสบ ต้องพักรักษาตัว จึงให้ดารัณ บุญยศักดิ์ มารับบทนี้แทน
รางวัล

| รางวัล | สาขารางวัล | ผู้ได้รับการเสนอชื่อ | ผลรางวัล |
| --- | --- | --- | --- |
| ท็อปอวอร์ด 2010 | ละครยอดเยี่ยม | มาลัยสามชาย | ชนะ |
| ท็อปอวอร์ด 2010 | ผู้กำกับละครยอดเยี่ยม | ผอูน จันทรศิริ | ชนะ |
| ท็อปอวอร์ด 2010 | นักแสดงนำชายยอดเยี่ยม | ภูธเนศ หงษ์มานพ | เสนอชื่อเข้าชิง |
| ท็อปอวอร์ด 2010 | นักแสดงนำหญิงยอดเยี่ยม | พิยดา จุฑารัตนกุล | เสนอชื่อเข้าชิง |
| ท็อปอวอร์ด 2010 | ดาราสมทบชายยอดเยี่ยม | ภูริ หิรัญพฤกษ์ | เสนอชื่อเข้าชิง |
| ท็อปอวอร์ด 2010 | ดาราสมทบหญิงยอดเยี่ยม | อรจิรา แหลมวิไล | เสนอชื่อเข้าชิง |
|  Drama Award 2010  | ผู้แสดงนำชายยอดเยี่ยม | ภูธเนศ หงษ์มานพ | ชนะ |
| รางวัลโทรทัศน์ทองคำ ครั้งที่ 25 | ดาราสนับสนุนชายดีเด่น | ภูริ หิรัญพฤกษ์ | เสนอชื่อเข้าชิง |
| รางวัลโทรทัศน์ทองคำ ครั้งที่ 25 | ดารานำหญิงดีเด่น | พิยดา จุฑารัตนกุล | เสนอชื่อเข้าชิง |
| รางวัลโทรทัศน์ทองคำ ครั้งที่ 25 | ดารานำชายดีเด่น | ภูธเนศ หงษ์มานพ | เสนอชื่อเข้าชิง |
| รางวัลโทรทัศน์ทองคำ ครั้งที่ 25 | ผู้กำกับดีเด่น | ผอูน จันทรศิริ | ชนะ |
| รางวัลโทรทัศน์ทองคำ ครั้งที่ 25 | ละครดีเด่น | มาลัยสามชาย | เสนอชื่อเข้าชิง |
| คมชัดลึก อวอร์ด ครั้งที่ 8 | นักแสดงนำหญิงยอดเยี่ยม | พิยดา จุฑารัตนกุล | เสนอชื่อเข้าชิง |
| คมชัดลึก อวอร์ด ครั้งที่ 8 | นักแสดงนำชายยอดเยี่ยม | ภูธเนศ หงษ์มานพ | เสนอชื่อเข้าชิง |
| คมชัดลึก อวอร์ด ครั้งที่ 8 | บทละครโทรทัศน์ยอดเยี่ยม | ปราณประมูล | เสนอชื่อเข้าชิง |
| คมชัดลึก อวอร์ด ครั้งที่ 8 | ละครโทรทัศน์ยอดเยี่ยม | มาลัยสามชาย | เสนอชื่อเข้าชิง |
| รางวัลไนน์เอ็นเตอร์เทน อวอร์ดส์ ครั้งที่ 4 | ละครโทรทัศน์แห่งปี | มาลัยสามชาย | เสนอชื่อเข้าชิง |
| รางวัลไนน์เอ็นเตอร์เทน อวอร์ดส์ ครั้งที่ 4 | นักแสดงชายแห่งปี | ภูธเนศ หงษ์มานพ | เสนอชื่อเข้าชิง |
| รางวัลนาฏราช ครั้งที่ 2 | กำกับศิลป์ยอดเยี่ยม | ประยูร ดาศรี | ชนะ |
| รางวัลนาฏราช ครั้งที่ 2 | เครื่องแต่งกายยอดเยี่ยม | สมชาย แก้วทอง (ไข่ บูติก), ณ มงกุฎแก้ว, กานต์ จันทร์เพชร, อัครเดช เอี่ยมสกุณี | เสนอชื่อเข้าชิง |
| รางวัลนาฏราช ครั้งที่ 2 | บทโทรทัศน์ยอดเยี่ยม | ปราณประมูล | ชนะ |
| รางวัลนาฏราช ครั้งที่ 2 | ทีมนักแสดงยอดเยี่ยม | มาลัยสามชาย | ชนะ |
| รางวัลนาฏราช ครั้งที่ 2 | นักแสดงสมทบชายยอดเยี่ยม | ภูริ หิรัญพฤกษ์ | เสนอชื่อเข้าชิง |
| รางวัลนาฏราช ครั้งที่ 2 | นักแสดงสมทบชายยอดเยี่ยม | สหรัถ สังคปรีชา | เสนอชื่อเข้าชิง |
| รางวัลนาฏราช ครั้งที่ 2 | นักแสดงนำหญิงยอดเยี่ยม | พิยดา จุฑารัตนกุล | เสนอชื่อเข้าชิง |
| รางวัลนาฏราช ครั้งที่ 2 | นักแสดงนำชายยอดเยี่ยม | ภูธเนศ หงษ์มานพ | ชนะ |
| รางวัลนาฏราช ครั้งที่ 2 | ผู้กำกับยอดเยี่ยม | ผอูน จันทรศิริ | ชนะ |
| รางวัลนาฏราช ครั้งที่ 2 | ละครโทรทัศน์ยอดเยี่ยม | มาลัยสามชาย | ชนะ |
คูรุรุ

สิบเอกคูรุรุ เป็นทหารรุ่นเดียวกับสิบโทเคโรโระยศสิบเอก มาจากหมู่ดาวแกมม่าดาวเคราะห์ลำดับที่ 58 ดาวเคโรนสังกัดการรุกรานจักรวาล ทหารหน่วยจู่โจมพิเศษ สิบเอกคูรุรุมีร่างกายสีเหลือง(เมื่อตอนเด็กเป็นสีฟ้า แต่เพราะคุรูรุได้ช่วยให้เคโรโระออกมาจากเคโระบอล และเคโรโระตกลงจะเลี้ยงข้าวแกงกะหรี่ให้ พอช่วยได้เคโรโระก็ได้ใช้เคโระบอลทำให้มีข้าวแกงกะหรี่ออกมา แต่มันได้ขยายใหญ่ขึ้น และทับคุรูรุจนกลายเป็นสีเหลือง)มีสัญลักษณ์เป็นรูปหอยอาคุสีเหลืองเข้มบนหน้าผากและสีแดงบนหน้าท้อง คูรุรุ เป็นนักประดิษฐ์ที่เก่งมากสามารถประดิษฐ์สิ่งของได้ทุกอย่างที่เคโรโระสั่ง คูรุรุเกิดวันที่ 9 ธันวาคม พ.ศ. 2525 ส่วนสูง 76 ซม.น้ำหนัก 5.6 กิโลกรัม คูรุรุชอบประดิษฐ์สิ่งของเพื่อไว้ใช้ในการยึดครองโลก ชอบกินข้าวหน้าแกงกะหรี่มาก(แต่มากซะจนน่ากลัวเพราะเวลาที่คุรุกินอาหารอย่างอื่นนอกจากแกงกะหรี่ร่วมกับคนอื่นมักจะพกซองแกงกะหรี่มาเสมอและราดใส่อาหารแทน บางครั้งก็บังคับให้พี่น้องฮินาตะกินน้ำแข็งใสราดแกงกะหรี่) และมีเสียงหัวเราะที่ชวนให้นึกถึงความเจ้าเล่ห์ยังไงอยู่มีหูฟังอันใหญ่ติดอยู่ที่หูทั้งสองข้างมีแว่นตารูปหอยอาคุอีกด้วย ท่าไม้ตายของคูรุรุคือสามารถสร้างบอลพลังมหาศาลขึ้นมาได้เพราะประดิษฐ์เครื่องสร้างพลังไว้ที่หูฟังทั้งสองข้างและยังสามารถลบความทรงจำของคนอื่นได้อีกด้วย(เคยลบความทรงจำของกิโรโระเรื่องนัทสึมิและเรื่องที่กิโรโระได้รู้ว่ามุทสึมิคือซาบุโร่) นอกจากนั้นคุรุรุได้สร้างสูทแบบชาวโพโคเพนแบบเต็มตัว(ทั้งหัวและตัวเป็นชาวโพโคเพน)เป็นแบบหญิงสาวที่สวมชุดสีส้มอย่าง คุรุรุโกะอีกด้วย
ความสัมพันธ์ > ความสัมพันธ์กับครอบครัวฮินาตะ

สิบเอกคูรุรุไม่ค่อยมีความสัมพันธุ์กับฟูยูกิและนัทสึมิเท่าไหร่ แต่จะสนิทกับฮินาตะอากิซึ่งเป็นแม่ของฟูยูกิและนัทสึมิที่คูรุรุสนิทด้วยเพราะอากิได้รับคูรุรุเข้ามาอยู่โดยไม่มีเงื่อนไขอะไรเลย
เพราะอย่างนี้คูรุรุจึงสนิทกับอากิที่สุดในบ้านฮินาตะและเวลาที่อากิอยากจะได้อะไรคูรุรุก็จะสร้างให้ทุกอย่างเพื่อตอบแทนบุญคุณต่ออากิ
และอากิเองก็ดูจะสนิทกับคูรุรุที่สุดด้วยถึงแม้คูรุรุจะชอบหัวเราะก็ตามอากิก็ไม่ได้หวาดกลัวอะไร
เพราะลักษณะท่าทางของคูรุรุเหมาะที่จะเป็นตัวเอกในการ์ตูนเรื่องที่อากิกำลังจะสร้างอยู่พอดีเลย เพราะอย่างนี้คูรุรุถึงได้สนิทกับอากิมากที่สุดและไม่เคยสร้างความเดือดร้อนให้อากิเลยสักครั้งเดียวจึงทำให้อากิรู้สึกดีกับคูรุรุที่สุด แต่คูรุรุชอบอากิมากจนเข้าขั้นเพี้ยนเลยทีเดียว(เคยดูอากิอาบน้ำด้วย)
และพวกนัทสึมิก็ไม่ได้ว่าอะไรเพราะคูรุรุไม่ได้สร้างความรำคาญอะไรเหมือนเคโรโระเลย
ความสัมพันธ์ > ความสัมพันธ์กับซาบุโร่

ซาบุโร่เป็นคนให้ที่พักพิงคูรุรุก่อนจะมาอยู่ที่บ้านฮินาตะเพราะเหตุนี้ทำให้คูรุรุดีกับซาบุโร่มาก
และยังให้ปากกาคุรุการ์มิกส์กับซาบุโร่จึงให้คูรุรุอยู่ที่บ้าน คูรุรุเห็นว่าซาบุโร่ไม่ไปแจ้งตำรวจก็เริ่มสร้างอาวุธให้ซาบุโร่ไว้ป้องกันตัว
และต่อจากนั้นซาบุโร่กับคูรุรุก็เป็นคู่หูกันมาตลอดและคูรุรุขอให้ซาบุโร่ช่วยตามหาพรรคพวกให้ซึ่งนั่นก็คือพวกเคโรโระไงล่ะซาบุโร่ก็หาจนเจอ
และนัทสึมิยังแอบชอบซาบุโร่อยู่พอคูรุรุเจอเพื่อนซาบุโร่ก็ให้คูรุรุมาอยู่กับเพื่อนคูรุรุจึงสร้างอาวุธสุดท้ายให้นั่นก็คือรังสีคูรุรุ
ซึ่งจะครอบร่างกายของซาบุโร่ไว้เพื่อป้องกันอันตรายแต่สามารถปิดรังสีคูรุรุได้
ซาบุโร่มีบุญคุณกับสิบเอกคูรุรุถึงอย่างนี้จึงได้เป็นคู่หูกันและซาบุโร่ก็มาเยี่ยมคูรุรุบ่อย ๆ และถือเป็นโอกาสดีของนัทสึมิด้วยที่จะใกล้ชิดกับซาบุโร่
ความสัมพันธ์ > ความสัมพันธ์กับเคโรโระ

สิบเอกคูรุรุมีความสัมพันธ์กับเคโรโระคือเคโรโระจะสั่งให้สิบเอกคูรุรุสร้างของสิ่งประดิษฐ์เพื่อแก้แค้นนัทสึมิ
แต่บางทีคูรุรุไม่สร้างให้เพราะเห็นแก่ฮินาตะ อากิจึงไม่ยอม เคโรโระจึงคิดจะขโมยสิ่งของของคูรุรุไปประกอบเองแต่คูรุรุรู้จึงลงโทษเคโรโระให้ห้ามจับกันพลาทั้งอาทิตย์ เคโรโระจึงต้องยอมเพราะเวลาสิบเอกคูรุรุโกรธจะน่ากลัวมากจึงไม่กล้าหือด้วยแต่สิบเอกคูรุรุก็ชอบทำตัวเป็นที่น่ารังเกียจของสังคมไม่มีใครอยากจะคบด้วย แต่อย่างไรก็ตามเคโรโระมักจะพึ่งพาคุรุเสมอ
ถึงแม้บางครั้งก็ไม่เต็มใจช่วยก็ตาม
จุดอ่อน

สิบเอกคูรุรุมีจุดอ่อนอย่างหนึ่ง ก็คือการมองของแองโกล โมอา (มัวร์)ซึ่งเป็นการมองแบบสาวน่ารักและใสซื่อบริสุทธิ์ที่ทำให้จิตใจคูรุรุที่เจ้าเลห์ดำมืดรู้สึกหดหู่จนทนไม่ได้ ซึ่งเกิดขึ้นตอนที่สิบเอกคูรุรุได้ออกอาละวาดในบ้านของฮินาตะ เช่น กลั่นแกล้งสองพี่น้องฮินาตะ หรือติดตั้งเลเซอร์ไว้ในปืนกันพลาของสิบโทเคโรโระ จนไปโดนกันพลาตัวอื่น เป็นต้น ทำให้บรรดาเพื่อนๆต้องเข้าไปเคลียร์กับสิบเอกคูรุรุที่ห้องทำงาน แต่ก็ไม่มีใครสามารถเข้าไปคุยหรือเจรจากับสิบเอกคูรุรุได้เลย ยกเว้นมัวร์
คำตลกๆ

1.คุคุคุเหม็น
2.กินซะอย่าให้เหลือ (กินน้ำแข็งใสราดแกงกะหรี่)
3.อ้ากแว่นแตก
4.ตู๊ด เข้าให้
5.คุ คู้
6.คุ น่าเกลียดจัง(ว่าตัวเอง)
7.น่าสนุกดีนี่
การระบาดทั่วของโควิด-19 ในประเทศเกาหลีเหนือ

| การระบาดทั่วของโควิด-19 ในประเทศเกาหลีเหนือ |
| --- | --- |

โรค: โควิด-19
สายพันธุ์ไวรัส: SARS-CoV-2
สถานที่: เกาหลีเหนือ
การระบาดครั้งแรก: อู่ฮั่น, มณฑลหูเป่ย์ ประเทศจีน
ผู้ป่วยต้นปัญหา: เปียงยาง
วันแรกปรากฏ: 8 พฤษภาคม พ.ศ. 2565 (1031 วัน)
ผู้ป่วยยืนยันสะสม: 4,304,380 คน
เข้ารับการรักษา: 93,690 คน
หาย: 4,210,610 คน
เสียชีวิต: 80 คน
การระบาดทั่วของโควิด-19 ในประเทศเกาหลีเหนือ เป็นส่วนหนึ่งของการระบาดทั่วของโรคติดเชื้อไวรัสโคโรนา 2019 (โควิด-19) ซึ่งเป็นโรคอุบัติใหม่ที่เกิดจากเชื้อไวรัสโคโรนา SARS-CoV-2 เกาหลีเหนือยืนยันพบผู้ติดเชื้อรายแรกเมื่อวันที่ 8 พฤษภาคม พ.ศ. 2565
เกาหลีเหนือเป็นประเทศในเอเชียตะวันออกที่มีความลับและโดดเดี่ยวทางการทูต ระบบรักษาพยาบาลที่อ่อนแอและประชากรมีสถานะยากจนทำให้เกิดความกังวลเกี่ยวกับความเปราะบางของประเทศต่อการระบาด ด้วยระบบการเมืองแบบเผด็จการ ทำให้ข้อมูลของผลกระทบจากการระบาดทั่วในเกาหลีเหนือ ได้รับการเผยแพร่ให้กับผู้สังเกตการณ์จากต่างประเทศเพียงเล็กน้อย
ในเดือนมกราคม พ.ศ. 2563 รัฐบาลประเทศเกาหลีเหนือเริ่มใช้มาตรการที่ครอบคลุมเพื่อปกป้องตนเองจากการแพร่ระบาดของโรคโควิด-19 ในระยะเริ่มการระบาด ซึ่งรวมถึงการจัดตั้งสถานกักโรค และออกข้อจำกัดการเดินทางที่เข้มงวด ในเดือนมีนาคมและเมษายน พ.ศ. 2563 เอเชียไทมส์ สื่อมวลชนจากฮ่องกง และเว็บไซต์ 38 North จากสหรัฐ รายงานว่ามาตรการเหล่านี้เหมือนจะประสบความสำเร็จเป็นอย่างมาก
ก่อนเดือนพฤษภาคม พ.ศ. 2565 รัฐบาลของเกาหลีเหนือไม่ได้รายงานผู้ป่วยที่ได้รับการยืนยันของโรคโควิด-19 แม้ว่านักวิเคราะห์ต่างประเทศบางคนเชื่อว่าไวรัสมีการแพร่กระจายภายในเกาหลีเหนือแล้ว ตั้งแต่เดือนมีนาคม พ.ศ. 2563 Daily NK เว็บไซต์ข่าวของผู้คัดค้านระบอบของเกาหลีเหนือซึ่งมีฐานอยู่ในเกาหลีใต้ รายงานว่าทหารประมาณ 180 นายอาจเสียชีวิตจากอาการของโควิด-19 ในเดือนมกราคมและกุมภาพันธ์ พ.ศ. 2563 และแพทย์ได้รับคำสั่งไม่ให้กล่าวถึงโรคโควิด-19 เนื่องจากอาจสร้างความเสียหายต่อชื่อเสียงและภาพลักษณ์ของ คิม จ็อง-อึน ผู้นำสูงสุด ในเดือนกรกฎาคม พ.ศ. 2563 มีผู้สงสัยติดเชื้อหนึ่งรายในนครแคซ็อง กระตุ้นให้มีการประกาศล็อกดาวน์เป็นเวลาสามสัปดาห์
ในปี พ.ศ. 2564 มีรายงานเพิ่มขึ้นว่าการปิดประเทศที่กำหนดขึ้นเพื่อหลีกเลี่ยงการแพร่ระบาดของโรคกำลังส่งผลกระทบอย่างใหญ่หลวงต่อเศรษฐกิจ เกาหลีเหนือปฏิเสธข้อเสนอส่งมอบวัคซีนป้องกันโควิด-19 จากนานาประเทศหลายรายการ ทำให้เป็นหนึ่งในไม่กี่ประเทศที่ยังไม่เริ่มโครงการให้วัคซีน
ในเดือนพฤษภาคม พ.ศ. 2565 สำนักข่าวกลางเกาหลี (조선중앙통신; KCNA) ของทางการเกาหลีเหนือ รายงานว่ามีประชาชนจำนวนหนึ่งในกรุงเปียงยางมีผลตรวจไวรัสเป็นบวก และประกาศยืนยันว่ามีผู้เสียชีวิตเป็นรายแรกของประเทศ เจ้าหน้าที่ประกาศว่าชาวเกาหลีเหนือกว่า 1 ล้านคนมีอาการ "ไข้" คิม จ็อง-อึน ได้ประกาศภาวะฉุกเฉินระดับชาติและมีการล็อกดาวน์ทั่วประเทศ
ภูมิหลัง

ประเทศเกาหลีเหนือมีพรมแดนติดกับประเทศจีนและเกาหลีใต้ ซึ่งเป็นสองประเทศที่มีการระบาดในระยะเริ่มต้น จีนเป็นพันธมิตรที่ใกล้ชิดที่สุดของเกาหลีเหนือ เป็นคู่ค้าที่สำคัญที่สุด และเป็นแหล่งที่มาของนักท่องเที่ยว พรมแดนจีน-เกาหลีเหนือมีจุดรั่วไหล ตรงกันข้ามกับพรมแดนที่มีกำลังทหารจำนวนมากระหว่างเกาหลีเหนือและเกาหลีใต้ อย่างไรก็ตามจำนวนผู้สงสัยติดเชื้อไวรัสโรคโควิด-19 ในมณฑลเหลียวหนิงและมณฑลจี๋หลินของจีนที่มีพรมแดนติดกับเกาหลีเหนือ  ยังคงอยู่ในระดับต่ำ
เกาหลีเหนือเป็นประเทศยากจนที่โดดเดี่ยวทางการทูตและทางเศรษฐกิจ และถูกนานาชาติคว่ำบาตร มีระบบการรักษาพยาบาลที่อ่อนแอ ซึ่งทำให้เปราะบางต่อกรณีที่เกิดการระบาด ในเดือนมีนาคม พ.ศ. 2563 มีความกังวลว่าภาวะทุพโภชนาการเป็นวงกว้างในประเทศอาจทำให้การแพร่กระจายของโรคโควิด-19 รุนแรงขึ้น ในเดือนเมษายน พัก มย็อง-ซู (박명수) เจ้าหน้าที่สาธารณสุขของเกาหลีเหนือ  กล่าวว่าหากโรคนี้แพร่กระจายในเกาหลีเหนือ "ภัยพิบัติร้ายแรงก็ไม่สามารถหลีกเลี่ยงได้" รัฐบาลเกาหลีเหนือมีความลึกลับ สื่อของเกาหลีเหนือก็ถูกควบคุมอย่างเข้มงวด ทำให้เป็นการยากสำหรับผู้สังเกตการณ์จากภายนอกที่จะตัดสินว่ากำลังเกิดอะไรขึ้นในประเทศนี้
ในอดีต เกาหลีเหนือจำกัดการเดินทางเมื่อเผชิญกับเหตุการณ์โรคระบาดในต่างประเทศ เช่น โรคซาร์สในปี พ.ศ. 2546 และการระบาดของไวรัสอีโบลาในแอฟริกาตะวันตกในปี พ.ศ. 2557 โรคหัดหมดไปจากประเทศในปี พ.ศ. 2561 จากโปรแกรมการให้วัคซีนที่มีประสิทธิภาพมากซึ่งจัดการโดยศูนย์อนามัยและกักกันโรคกลาง (중앙위생방역소; CHAEI) และสถานีในส่วนภูมิภาค (AEHS) ซึ่งได้รับความช่วยเหลือจากยูนิเซฟ (UNICEF) และองค์การอนามัยโลก (WHO) การจัดหาวัคซีนป้องกันโควิด-19 สามารถให้วัคซีนโดสแรกแก่ประชากรทั้งหมดภายในไม่กี่สัปดาห์ด้วยโปรแกรมดังกล่าว
เกาหลีเหนือมีรัฐบาลเผด็จการเบ็ดเสร็จและยังคงควบคุมประเทศและสังคมอย่างเข้มงวด ซึ่งผู้เชี่ยวชาญคาดการณ์ว่าจะสามารถช่วยบังคับใช้มาตรการควบคุมโรค เช่น การเว้นระยะห่างทางสังคม ประเทศมีแพทย์จำนวนมากเมื่อเทียบผลิตภัณฑ์มวลรวมในประเทศต่อประชากร แม้ว่าพวกเขาจะมีทักษะและความพร้อมน้อยกว่าในประเทศทางตะวันตกและในเกาหลีใต้ แต่เกาหลีเหนือยังมี "มาตรฐานด้านสุขอนามัยที่ค่อนข้างดีกว่า" ประเทศอื่น ๆ ที่มีระดับเศรษฐกิจเท่ากัน (เช่น ประเทศบอตสวานา หรือลาว)
เส้นเวลา > มกราคม–กุมภาพันธ์ 2563

ตั้งแต่วันที่ 23 มกราคม เกาหลีเหนือสั่งห้ามนักท่องเที่ยวจากต่างชาติเข้าประเทศ เที่ยวบินระหว่างประเทศทั้งหมดถูกระงับ ทางการเริ่มส่งผู้ป่วยที่สงสัยว่าติดเชื้อโควิดรวมทั้งผู้ที่มีอาการคล้ายไข้หวัดใหญ่เล็กน้อย ไปกักกันโรคในเมืองชินอึยจูเป็นเวลาสองสัปดาห์
เมื่อวันที่ 30 มกราคม สำนักข่าวกลางเกาหลี (KCNA) ของเกาหลีเหนือประกาศ "สถานการณ์ฉุกเฉิน" และรายงานการจัดตั้งสำนักงานใหญ่ต่อต้านการแพร่ระบาดของโรคทั่วประเทศ
ในวันที่ 2 กุมภาพันธ์ KCNA รายงานว่าทุกคนที่เข้ามาในประเทศหลังจากวันที่ 13 มกราคมจะต้องอยู่ภายใต้มาตรการ "การดูแลทางการแพทย์"
เมื่อวันที่ 7 กุมภาพันธ์ หนังสือพิมพ์ Daily NK ของเกาหลีใต้อ้างว่า ชาวเกาหลีเหนือห้าคนในชินอึยจู ที่ชายแดนจีนเสียชีวิต ภายในวันเดียวกันหนังสือพิมพ์เดอะโคเรียนไทมส์รายงานว่า มีผู้หญิงชาวเกาหลีเหนือที่อาศัยอยู่ในเมืองหลวงเปียงยางติดเชื้อ แม้จะไม่มีการยืนยันคำอ้างดังกล่าวจากทางการเกาหลีเหนือ แต่ก็ได้มีมาตรการเข้มงวดขึ้นเพื่อต่อสู้กับการแพร่ระบาดของไวรัส
โรงเรียนทั่วประเทศปิดทำการตั้งแต่วันที่ 20 กุมภาพันธ์ นักศึกษามหาวิทยาลัยในเปียงยางที่เดินทางมาจากส่วนอื่นของประเทศถูกกักตัวอยู่ในหอพัก
เมื่อวันที่ 29 กุมภาพันธ์ คิม จ็อง-อึนมีคำสั่งให้มีมาตรการที่เข้มแข็งขึ้นเพื่อป้องกันโควิด-19 ไม่ให้แพร่กระจายในเกาหลีเหนือ
เส้นเวลา > มีนาคม 2563

เมื่อวันที่ 9 มีนาคม พ.ศ. 2563 หนังสือพิมพ์ Daily NK จากเกาหลีใต้รายงานว่า ผู้ให้ข่าวภายในกองทัพเกาหลีเหนือระบุว่ามีทหารเสียชีวิต 180 นายในเดือนมกราคมและกุมภาพันธ์ และมีทหาร 3,700 นายที่ถูกกักกัน
วันที่ 14 มีนาคม สื่อของรัฐเกาหลีเหนือรายงานว่าไม่มีกรณีผู้ป่วยยืนยันในอาณาเขตของประเทศ
วันที่ 18 มีนาคม คิม จ็อง-อึน สั่งการให้มีการก่อสร้างโรงพยาบาลแห่งใหม่ในเกาหลีเหนือ สื่อของรัฐเกาหลีเหนือรายงานว่าโรงพยาบาลแห่งใหม่ที่เพิ่งเริ่มการก่อสร้างเมื่อวันอังคารที่ 17 มีนาคม คิมได้กล่าวในรายงานของหนังสือพิมพ์ของพรรคแรงงานของเกาหลีว่า การก่อสร้างโรงพยาบาลแห่งใหม่นั้น เพื่อปรับปรุงระบบการดูแลสุขภาพทั่วไปของประเทศโดยไม่พูดถึงโควิด-19
เมื่อวันที่ 20 มีนาคม สื่อเกาหลีเหนือกล่าวว่ามีผู้ได้รับการปล่อยตัวจากการกักกันมากกว่า 2,590 คน ในจังหวัดพยองอันเหนือและจังหวัดพยองอันใต้ ชาวต่างชาติที่ถูกกักกันทั้งสามคนถูกปล่อยตัว
วันที่ 31 มีนาคม เอเชียไทมส์ รายงานว่ามาตรการของเกาหลีเหนือในการต่อต้านโรคระบาดทั่วดูเหมือนจะประสบความสำเร็จอย่างมาก
เส้นเวลา > เมษายน–มิถุนายน 2563

เมื่อวันที่ 1 เมษายน พ.ศ. 2563 เจ้าหน้าที่สาธารณสุขของเกาหลีเหนือ พัก เมียง-ซู ย้ำคำอ้างที่ว่าเกาหลีเหนือไม่มีกรณีผู้ป่วยจากไวรัส เมื่อวันที่ 23 เมษายน มีรายงานว่าได้ทำการทดสอบเชื้อไวรัสโคโรนา 740 กรณีในประเทศ และทั้งหมดให้ผลเป็นลบ
เมื่อวันที่ 23 เมษายน หนังสือพิมพ์ Daily NK รายงานว่าชาวเกาหลีเหนือผู้แปรพักตร์ซึ่งถูกยิงขณะพยายามข้ามแม่น้ำตูเมน (เกาหลี: 두만강; จีน: 图们江) เข้าสู่ประเทศจีนมีผลทดสอบไวรัสเป็นบวก
ในช่วงกลางถึงปลายเดือนเมษายน ข้อจำกัดของชาวต่างชาติที่เดินทางไปยังเปียงยางผ่อนคลายลง ท่าเรือนัมโพถูกเปิดขึ้นอีกครั้งสำหรับเรือสินค้าบรรทุกตู้คอนเทนเนอร์ และการประชุมสมัชชาประชาชนครั้งที่ 14 ซึ่งมีผู้แทนหลายร้อยคนถูกจัดขึ้นโดยไม่มีการสวมหน้ากากอนามัย
เอกอัครราชทูตสหราชอาณาจักรประจำสาธารณรัฐประชาชนเกาหลีเหนือ โคลิน ครุกส์ กล่าวว่า "สถานทูตสหราชอาณาจักรในเปียงยางปิดทำการชั่วคราวในวันที่ 27 พฤษภาคม 2563 และเจ้าหน้าที่การทูตทุกคนได้ออกจากเกาหลีเหนือในเวลานั้น" ตามคำแถลงจากสำนักงานต่างประเทศของสหราชอาณาจักร "ข้อจำกัดในการเดินทางเข้าประเทศทำให้ไม่สามารถหมุนเวียนเจ้าหน้าที่และดำรงการดำเนินงานของสถานทูตได้"
เมื่อวันที่ 19 มิถุนายน มีข่าวจากองค์การอนามัยโลกระบุว่า กระทรวงสาธารณสุขของเกาหลีเหนือกล่าวว่าสถาบันการศึกษาทุกแห่งได้เปิดทำการแล้ว
เส้นเวลา > กรกฎาคม 2563

ในวันที่ 1 กรกฎาคม เจ้าหน้าที่ขององค์การอนามัยโลกกล่าวว่า ยังมีการห้ามไม่ให้มีการชุมนุมสาธารณะและประชาชนต้องสวมหน้ากากในที่สาธารณะ สำนักข่าวกลางเกาหลีและหนังสือพิมพ์โรดองซินมุนของทางการเกาหลีเหนือ เผยแพร่ภาพเมื่อวันที่ 2 กรกฎาคม โดยเป็นการประชุมของคิม จ็อง-อึนและเจ้าหน้าที่หลายสิบคนซึ่งไม่มีใครสวมหน้ากาก
จากข้อมูลของ นพ. เอ็ดวิน ซัลวาดอร์ (Edwin Salvador) ผู้แทนขององค์การอนามัยโลกในเกาหลีเหนือพบว่า มีคนในประเทศ 922 คนที่ได้รับการทดสอบการติดเชื้อก่อโรคโควิด-19 และทั้งหมดมีผลการทดสอบเป็นลบ
เมื่อวันที่ 25 กรกฎาคม คิม จ็อง-อึนเข้าร่วมการประชุมฉุกเฉินหลังจากมีการรายงานผู้ต้องสงสัยป่วยด้วยโรคโควิด-19 ในเมืองแคซ็อง คิมประกาศสถานการณ์ฉุกเฉินและกำหนดให้ล็อกดาวน์เมือง ผู้ต้องสงสัยรายนี้มีรายงานว่าเป็นบุคคลที่หลบหนีไปยังเกาหลีใต้เมื่อสามปีก่อน ก่อนที่จะกลับไปเกาหลีเหนือในเดือนกรกฎาคม ตามรายงานของเจ้าหน้าที่สาธารณสุขอาวุโสของเกาหลีใต้ บุคคลดังกล่าวไม่ได้ลงทะเบียนเป็นผู้ป่วยโควิด-19 และไม่ได้จัดอยู่ในประเภทบุคคลที่ติดต่อกับผู้ป่วยรายอื่น การสัมผัสใกล้ชิดของผู้แปรพักตร์สองคนในเกาหลีใต้มีผลตรวจเป็นลบสำหรับโควิด-19 เมื่อวันที่ 5 สิงหาคม นายแพทย์ ซัลวาดอร์ กล่าวว่าผู้แปรพักตร์ที่กลับมาได้รับการตรวจหาเชื้อแต่ "ผลลัพธ์ยังไม่สามารถสรุปได้" เมื่อวันที่ 14 สิงหาคม คิม จ็อง-อึนยกเลิกการประกาศล็อกดาวน์เป็นเวลาสามสัปดาห์ในแคซ็องและพื้นที่ใกล้เคียง หลังจาก "การตรวจสอบทางวิทยาศาสตร์และการรับประกันโดยองค์กรที่มีความเชี่ยวชาญในการต่อต้านการระบาด"
ตามรายงานข่าวกรองของเกาหลีใต้ ในเดือนสิงหาคม เจ้าหน้าที่เกาหลีเหนือคนหนึ่งถูกประหารชีวิตเนื่องจากละเมิดข้อจำกัดของโควิด-19 โดยนำสินค้าจากชายแดนจีนเข้ามาที่เมืองชินอึยจู เจ้าหน้าที่ข่าวกรองเกาหลีใต้ยังกล่าวด้วยว่ารัฐบาลเกาหลีเหนือได้ล็อกดาวน์เปียงยาง และปฏิเสธที่จะรับข้าว 110,000 ตันจากประเทศจีนเพราะกลัวว่าจะปล่อยให้ไวรัสเข้ามาในประเทศ
ชาวต่างชาติในเกาหลีเหนือมีความกังวลเกี่ยวกับการรักษาโรคโควิด-19 เนื่องจากระบบการรักษาพยาบาลของเกาหลีเหนือมีข้อจำกัด และเป็นการยากที่จะเข้ารับการรักษาในจีนเนื่องจากการจำกัดการเดินทาง
ตามรายงานของ NK News เมื่อวันที่ 22 กันยายน ลูกเรือของเรือลาดตระเวนของเกาหลีเหนือได้สังหารเจ้าหน้าที่ประมงชาวเกาหลีใต้รายหนึ่งที่พวกเขาพบนอกชายฝั่ง จากนั้นจึงจุดไฟเผาอุปกรณ์ผิวน้ำของเขาตามคำสั่งฉุกเฉินเกี่ยวกับโควิด-19 คิม จ็อง-อึน ขอโทษเกาหลีใต้สำหรับเหตุการณ์นี้ ในเดือนตุลาคม สื่อของเกาหลีเหนือกล่าวว่าโลกกำลังมองดูเกาหลีเหนือด้วยความอิจฉาเนื่องจากสถานะปลอดไวรัส แต่ในขณะเดียวกันก็เตือนไม่ให้มีความพึงพอใจ ในเดือนเดียวกันนั้น มีคนเข้ารับการทดสอบและกักกันโรคเพิ่มขึ้นอย่างรวดเร็ว ซึ่งอาจเกี่ยวข้องกับการเฉลิมฉลองในวันที่ 10 ตุลาคม
ในเดือนพฤศจิกายน พ.ศ. 2563 Daily NK รายงานว่ามีผู้ที่อยู่ในสถานกักกันที่มีอาการของโรคโควิด-19 พุ่งสูงขึ้น และผู้ที่ไม่ใช่ทหารอย่างน้อย 80,000 คนถูกกักกันโรค แม้ว่าประเทศจะยังคงมาตรการดังกล่าวแต่ก็ไม่มีการยืนยันผู้ป่วยกรณีใด ๆ แหล่งข่าวของ Daily NK รายงานว่าประชาชนบางส่วนสงสัยว่ารัฐบาลมีการปกปิด และแพทย์ได้รับคำสั่งให้ไม่กล่าวเกี่ยวกับโรคโควิด-19 เพื่อที่จะไม่ "ทำลายภาพลักษณ์" ของ คิม จ็อง-อึน